နာနာကရဏသုတ်

(၂)သုတ် ရှိပါသည်။ -အံ၊၁၊၄၄၁-၃။ အံ၊မြန်၊၁၊၄၅၃-၅။ အံ၊ဋ္ဌ၊၂၊၃၃၁-၂။ အံ၊ဋီ၊၃၊၃၂၈-၃၃၀။ -အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၃) ၃-ဘယဝဂ္ဂ၊ တတိယသုတ်။ ဘုရားရှင် ကောသလနိင်ငံ ဣစ္ဆာနင်္ဂလပုဏ္ဏားရွာအနီး ဣစ္ဆာနင်္ဂလ တောအုပ်၌ သီတင်းသုံးတော်မူစဉ် ရူပါဝစရဈာန် (၄)ပါးကို ရရှိသောပုထုဇဉ်နှင့် အရိယာသာဝကတို့၏ ခြားနားချက် အသီးအသီးကို ရဟန်းတို့အား ဘုရားရှင် ဟောတော်မူသည့်သုတ်။ -အံ၊၁၊၄၄၃။ အံ၊မြန်၊၁၊၄၅-၆။ အံ၊ဋ္ဌ၊၂၊၃၃၃။ အံ၊ဋီ၊၂၊၃၃၀-၁။ -အင်္ဂုတ္တရနိကာယ၊ စတုက္ကနိပါတ၊ ၃-တတိယပဏ္ဏာသက၊ (၁၃) ၃-ဘယဝဂ္ဂ၊ စတုတ္ထသုတ်။ ရူပဈာန် (၄)ပါးတို့တွင် တစ်ပါးစီ တစ်ပါးစီ၌ရှိသော ခန္ဓာငါးပါးတို့ကို တစ်ပါးစီ တစ်ပါးစီ၌ အနိစ္စတော ပလောကတောဟု အနိစ္စလက္ခဏာ, သုညတော အနတ္တတော-ဟု အနတ္တလက္ခဏာ, ဒုက္ခတော ပရတောဟု ဒုက္ခလက္ခဏာ (၇) မျိုးတို့ဖြင့် ဝိပဿနာရှုသဖြင့် အနာဂါမ်အရိယာအဖြစ်ကို ရရှိသော အရိယာသာဝကသည် ကွယ်လွန်သည်၏ အခြားမဲ့၌ ယင်းဖြစ်ရာ ဗြဟ္မာဘုံမှ သုဒ္ဓါဝါသဘုံ၌ဖြစ်၍ ပရိနိဗ္ဗာန်ပြုရ၏ဟု ပုထုဇဉ်ပုဂ္ဂိုလ်နှင့် အရိယာပုဂ္ဂိုလ်တို့၏ ခြားနားချက် အသီးအသီးကို ရဟန်းတို့အား ဘုရားရှင် ဟောတော်မူသည့်သုတ်။ အဋ္ဌကထာ, ဋီကာတို့၌ မှတ်သားဖွယ် ဖွင့်ဆိုချက်များ ရှိပါသည်။ ပခုက္ကူမြို့ မဟာဝိသုတာရာမတိုက်၊ သာသနဓဇ သိရီပဝရ ဓမ္မာစရိယ၊ B.A (ဝိဇ္ဇာဂုဏ်ထူး-သီရိလင်္ကာ)၊ အဂ္ဂမဟာပဏ္ဍိတ ဘဒ္ဒန္တ ကေလာသမဟာထေရ် တိပိဋကသူစိကျမ်း နှင့် နိုင်ငံတော်ပရိယတ္တိသာသနာ့ တက္ကသိုလ် (ရန်ကုန်) ဒုတိယပါမောက္ခချုပ်၊ အဂ္ဂမဟာပဏ္ဍိတ ဘဒ္ဒန္တကုမာရထေရ် တိပိဋက သုတ္တသူစိ ဝိဘာဝိနီ ကိုးကား Category:အင်္ဂုတ္တရနိကာယ်